Димчо Дебелянов
Победен

chitanka.info

Аз пак съм сам и пак ридай

в сърце нестихналата жал

по радости невкусени,

по недостигнат роден край,

в калта захвърлен идеал

и блянове покрусени.

Подирил ясни висини,

в блата разтленни паднах аз

след горско поражение,

и ето кретат слаби дни —

и в секи техен лъх и час

звучи себепрезрение.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.